alexandrainst/scandi-wiki huggingface dataset:
Elghovudet frå Huittinen

Elghovudet frå Huittinen () er ein figurin av eit elghovud av kleberstein som stammar frå mellomsteinalderen. Det blei funne i 1903 i Huittinen i provinsen Satakunta i Finland, og er datert til mellom 7000 og 8000 f.Kr. 

Skulpturen er permanent stilt ut på Finlands Nationalmuseum i Helsinki, med ein kopi stilt ut på Huittinen Museum og i skulptursamlinga på Helsinki Universitet. Elghovudet er eit av dei best kjende arkeologiske funna frå Finland.

Kjelder 

Denne artikkelen bygger på «Elghovedet fra Huittinen» frå ,  den 13. desember 2022.  

Satakunta
Steinalderen i Norden
Arkeologiske funn i Finland
Hjortedyr i kulturen
Huittinen
Suontakasverdet

Suontakasværdet () er eit mellomaldersverd funne i ei kvinnegrav i Tyrväntö i Finland i 1968. Grava er frå kring 1030, og sverdet blei truleg brukt på 900-talet. Sverdfestetet er av bronse. Sverdet blir sett på som unikt for si tid.

I grava blei der òg funne eit heilt smykkesett, eit anna sverd og fleire andre gjenstandar. Landsbyen Suontaka ligg i Häme, der det er gjort mange funn av sverd. Tid då sverdet var i bruk var ein blømande, men valdeleg tid i området.

Sverdet er stilt ut på Finlands Nationalmuseum i Helsinki.

Kjelder 

Denne artikkelen bygger på «Suontakasværdet» frå ,  den 13. desember 2022.  

Arkeologiske funn i Finland
Sverd
Dåin, Dvalin, Dunøyr og Duratro

Dåin, Dvalin, Dunøyr og Duratro (norrønt Dáinn, Dvalinn, Duneyrr og Duraþrór) er fire hjortedyr som ifølgje Gylvaginning i Den yngre Edda spring omkring på greinene til verdstreet Yggdrasil og beitar i lauvverket.

Dei fire hjortane er også omtalte i Grimnesmål i Den eldre Edda:

Hjortane fire
halsen rekkjer
og bit av grøne greiner;
Dåin og Dvalin,
Dunøyr og Duratro.

Hjortane inngår i skildringa av mange dyr som held til i Yggdrasil. I toppen sit ørna Vidofnir med hauken Verfolne mellom augo. Rundt rota av treet snor slangen Nidhogg seg, medan ekornet Ratatosk spring opp og ned og tek med seg hatefulle ord mellom dei.

Kjelder

Denne artikkelen bygger på «Dåin, Dvalin, Dunøyr og Duratro» frå ,  den 13. desember 2022. 

Dyr i norrøn mytologi
Hjortedyr i kulturen
Eiktyrne

Eiktyrne (norrønt Eikþyrnir) er i nordisk mytologi ein hjort som står på taket av Valhall og beitar på treet Lærad, eller Yggdrasil. Det drypp så mykje vatn frå horna til hjorten at det flyt ned i Kvergjelme og fyller alle elvene. Saman med geita Heidrun er hjorten ein representant for dei firbeinte dyra på jorda. Namnet Eikþyrnir er vanskeleg å tolka. Eik betyr 'eik' og þyrnir er 'torn' eller 'hagtorn'. Filologen Finnur Jónsson har føreslått  at namnet kan visa til dei greinete horna til hjorten. Rudolf Simek har gjeve ei liknande tolking: Hjorten med 'den eikeaktige hornkrona'.

Kjeldeskrifta

Grímnismál 
Eiktyrner er omtalt i Grímnismál 26 i Den eldre Edda:

Deretter følgjer to lange strofer med mytiske elvenamn.

Snorre-Edda 
Forteljinga om Eiktyrner blir også fortald av Snorre Sturlason, men no i prosa, i Gylfaginning, kapittel 39. Fyrst fortel han om geita Heidrun som står på taket av Valhall og beitar, deretter kjem turen til den beitande hjorten:

Elvene nemnd av Snorre er stort sett identiske med dei som står i Grímnismál 27–28. Elvene i strofe 27 renn gjennom Åsgad, medan dei i strofe 28 flyt gjennom Midgard. At Snorre til og med nemner vassdraga med dei same orda som dei står i desse strofene viser at det er Grímnismál som har vore kjelda til Snorre. Snorre utelet likevel fleire elvar, særleg dei som rann gjennom Midgard.

Eikþyrnir er òg nemnd blant hjortenamna i Nafnaþulur.

Kjelder 

 

Denne artikkelen bygger på «Eiktyrne» frå ,  den 13. desember 2022.  

Hjortedyr i kulturen
Dyr i norrøn mytologi
Citi Zēni

Citi Zēni er eit latvisk poprap-band som vart skipa i 2020. Gruppa har seks medlemmar, og dei slapp debutalbumet sitt i 2021. Året etter vann Citi Zēni songtevlinga Supernova på LTV med låten «Eat Your Salad». Som følgje av sigeren fekk dei representere Latvia i Eurovision Song Contest 2022.

Bakgrunn 
Citi Zēni vart skipa i mars 2020 under ein låtskrivarleir i Riga. Året etter, i 2021, gav bandet ut debutalbumet Suņi iziet ielās. Namnet på bandet kan omsetjast til 'andre guttar', og bandet beskriv seg sjølv som eit «sekspersoners musikknummer frå Aust-Europa, som kjøpslår innan alternativ einhyrningspop».

I 2022 var Citi Zēni blant deltakarane i Supernova, den latviske uttakinga til Eurovision Song Contest. Der deltok dei med songen «Eat Your Salad». Bandet gjekk vidare frå semifinalane og kvalifiserte seg til finalen 12. februar, der dei vann. Som følgje av sigeren fekk Citi Zēni representere Latvia i Eurovision Song Contest 2022 i Torino i Italia. Dei deltok i den fyrste semifinale, men kvalifiserte seg ikkje til finalen etter å ha vorte nummer 14 i semifinalen.

Diskografi

Album
 2021 – Suņi iziet ielās

Singlar
 2020 – «Vienmēr kavēju» 
 2020 – «Parādi kas tas ir» 
 2021 – «Suņi iziet ielās»
 2021 – «Skaistās kājas»
 2021 – «Limuzīns uz Krīta»
 2022 – «Eat Your Salad»
 2022 – «Lieka štuka»

Kjelder 

Denne artikkelen bygger på «Citi Zēni» frå ,  den 14. desember 2022.  

Latviske songarar
Latviske Eurovision Song Contest-deltakarar
Eurovision Song Contest 2022-deltakarar
Eat Your Salad

«Eat Your Salad» ([norsk omsetjing] 'et salaten din') er ein latvisk elektropopsong med innslag av hiphop og funk frå 2022 med det latviske bandet Citi Zēni. Bandet har skrive songen sjølv, og songen vart gjeven ut 13. januar 2022. «Eat Your Salad» vann den latviske songtevlinga Supernova 2022 og var det latviske bidrag i Eurovision Song Contest 2022 i Torino i Italia.

Om songen 
«Eat Your Salad» er ei hylling til kjøtfritt kosthald og økovennleg livsstil. Bandet skreiv songen for å «gjere eit vanskeleg tema enklare å fordøye og morosamt å lytte til». Songen legg vekt på at det er «sexy å vere grøn», og teksta tek for seg det bandet sjølv gjer for å redusere sitt økologiske fotavtrykk på miljøet. 

«Eat Your Salad» inneheld ei rekkje seksuelle referansar, og opningslinja går: «Instead of meat, I eat veggies and pussy» (norsk 'i staden for kjøt, et eg grønsakar og fitte'). Men banning og grove ord er ikkje tillatne i Eurovision Song Contest, og under framsyninga i den latviske finalen, og i Eurovision, hoppa bandet over ordet «pussy».

Supernova og Eurovision Song Contest 
Gruppa sende inn «Eat Your Salad» til den latviske songtavlinga Supernova 2022 i regi av LTV. Vinnaren av tevlinga fekk representere Latvia i Eurovision Song Contest 2022. 

Kringkasteren kunngjorde 5. januar 2022 at «Eat Your Salad» var blant bidraga i Supernova 2022. Songen tok seg vidare frå semifinalen 5. februar og vann til slutt finalen 12. februar etter å ha vore favoritt hos både juryen og sjåarane. Songen vart dimed det latviske bidraget til Eurovision Song Contest 2022. Songen vart nummer 14 av 17 i den fyrste semifinalen, og han kvalifiserte seg dimed ikkje til finalen.

Allereie før den latviske finalen vart songen ein viral hit, og den låg på viral-topplister på Spotify i fleire land, blant anna i Noreg.

Listeplasseringar

Kjelder 

Denne artikkelen bygger på «Eat Your Salad» frå ,  den 14. desember 2022.  

Latviske Eurovision Song Contest-songar
Engelskspråklege Eurovision Song Contest-songar
Skeise-NM 1988 i firkamp

Noregsmeisterskapen på skeiser 1988 i firkamp for menn vart avvikla på Bislett stadion i Oslo helga 2. og 3. januar. Rolf Falk-Larssen frå Trondhjems Skøyteklubb vart norsk meister i firkamp for femte gong.

NM på skeiser 1988

Dato: 2./3. januar 1988

Kjelder
Arbeiderbladet 4. januar 1988

Noregsmeisterskap på skeiser
Sport i Noreg i 1988
Skeise-NM 1989 i firkamp

Noregsmeisterskapen på skeiser 1989 i firkamp for menn vart avvikla på Hundorp i Oppland helga 25. og 26 februar. Geir Karlstad frå Lillestrøm vart norsk meister i firkamp for fyrste gong.

NM på skeiser 1989

Dato: 25./26. februar 1989

Kjelder
Arbeiderbladet 27. februar 1989

Noregsmeisterskap på skeiser
Sport i Noreg i 1989
Skeise-NM 1990 i firkamp

Noregsmeisterskapen på skeiser 1990 i firkamp for menn vart avvikla i Verdal i Nord-Trøndelag helga 27. og 28. januar. Geir Karlstad frå Lillestrøm vart norsk meister i firkamp for andre gong i rad.

NM på skeiser 1990

Dato: 27./28. januar 1990

Kjelder
Haugesunds Avis 29. januar 1990

Noregsmeisterskap på skeiser
Sport i Noreg i 1990
Skeise-NM 1991 i firkamp

Noregsmeisterskapen på skeiser 1991 i firkamp for menn vart avvikla i Hol og Gol i Buskerud helga 23. og 24. februar. Meisterskapen vart om sundagen flytta frå Hol til Gol grunna istilhøva på Hol stadion. 10 000-meteren vart arrangert med kvartettstart. Johann Olav Koss frå SK-94 vart norsk meister i firkamp for fyrste gong.

NM på skeiser 1991

Dato: 23./24. februar 1991

Kjelder

Denne artikkelen bygger på «Skeise-NM 1991 i firkamp» frå ,  den 14. desember 2022.  

Noregsmeisterskap på skeiser
Sport i Noreg i 1991
Nastia Liukin

Anastasia Liukin (), kjend Nastia Liukin, er ein russisk-fødd USA-amerikansk tidlegare turnar, fødd i Moskva. Ho vart olympisk meister i mangekamp under Sommar-OL 2008. Nastia er dotter til turnaren Valerij Ljukin og rytmisk gymnastikk-utøvaren Anna Kortsjeva, han vann OL-gull og ho VM-gull som representantar for Sovjetunionen før dei utvandra til USA.

Karriere
Liukin vann gullmedaljen i både bom- og skranke-øvinga ved Turn-VM 2005 i Melbourne. To år seinare tok ho i Stuttgart eit nytt VM-gull på bom, samstundes fekk ho VM-gull med USA sitt mannskap i lagtevlinga. Under Sommar-OL 2008 i Beijing sigra ho i mangekampen. Elles i Beijing-leikane sikra ho seg sølv i bom, skranke og i lagtevlinga, medan det vart bronse i frittståande. Omframt dei fem OL-medaljane og dei fire VM-gulla, sanka Liukin fem sølvmedaljar i verdsmeisterskapane 2005, 2006 og 2007.

Kjelder

Denne artikkelen bygger på «Nastia Liukin» frå ,  den 14. desember 2022.  

Olympiske meistrar for USA
USA-amerikanske turnarar
Folk frå Moskva
Russisk-amerikanarar
Last Pizza Slice

Last Pizza Slice, også kalla LPS, er eit slovensk musikkband. Bandet består av Filip Vidušin (vokal), Gašper Hlupič (trommer), Mark Semeja (elgitar), Zala Velenšek (bass og altsaksofon) og Žiga Žvižej (keyboard). Bandet representerte Slovenia i Eurovision Song Contest 2022 med songen «Disko».

Bakgrunn 
Last Pizza Slice vart skipa i 2018, då medlemmane gjekk på videregåande i byen Celje. Etter skipinga turnerte dei landet og spelte på ulike festivalar og konsertar i Slovenia. Dei har også delteke i flere talenttevlingar og songtevlingar. Bandet spelar musikk innan sjangrane soul-pop, funk, blues, rock og jazz.

Eurovision Song Contest 
I februar 2022 deltok Last Pizza Slice i den slovenske musikktevlinga EMA, det slovenske svaret på Melodi Grand Prix. Bandet vann finalen 19. februar med den slovenskspråklege songen «Disko». Som vinnarar fekk dei representere Slovenia i Eurovision Song Contest i Torino i Italia i mai 2022. Bandet enda sist i den fyrste semifinalen, og dei kvalifiserte seg dimed ikkje til finalen.

Besetning 
 Filip Vidušin (vokal) 
 Gašper Hlupič (trommer)
 Mark Semeja (elgitar)
 Zala Velenšek (bass og altsaksofon)
 Žiga Žvižej (keyboard)

Diskografi

Album 
 2021 – Live from Šiška

Singlar 
 2022 – «Silence in My Head»
 2022 – «Disko»

Referansar

Kjelder 

Denne artikkelen bygger på «Last Pizza Slice» frå ,  den 14. desember 2022.  
 

Slovenske Eurovision Song Contest-deltakarar
Eurovision Song Contest 2022-deltakarar
Disko av LPS

«Disko» er ein slovensk jazzinspirert storbandlåt frå 2022, utgjeven av det slovenske bandet LPS. Låten er skriven av bandet sjølv og vann den slovenske songtevlinga EMA laurdag 19. februar 2022. Låten vart utgjeven kommersielt 1. april same år og var det slovenske bidraget i Eurovision Song Contest 2022 i Torino i Italia.

Om songen 
«Disko» er skriven av det slovenske bandet LPS. Songen har element av jazz, storbandmusikk og pop, og han har slovensk tekst. Songen vart fyrste gong offentleggjord på nettsidene til RTVSLO 26. november 2021, saman med dei andre deltakarlåtane i EMA 2022. «Disko» vart offisielt gjeven ut på strøymetenester 1. april 2022.

Eurovision Song Contest

EMA 2022 
Hausten 2021 sende bandet songen inn til den slovenske musikktevlinga EMA 2022, der vinnaren fekk representere Slovenia i Eurovision Song Contest 2022. Arrangøren, RTVSLO, fekk inn 127 låtar. LPS fekk delta i førehandstevlirnga EMA Freš som vart arrangert 28. januar 2022. Der kvalifiserte «Disko» og tre andre låtar seg til hovudtevlinga EMA i februar.

Hovudtevlinga bestod av to semifinalar 5. og 12. februar 2022, med finalen laurdag 19. februar. I kvar semifinale deltok ti låtar – åtte av etablerte artistar og to deltakarar frå EMA Freš. «Disko» deltok i den andre semifinalen laurdag 12. februar og kvalifiserte seg til finalen etter å ha vunne semifinalen. I finalen 19. februar deltok tolv låtar, og «Disko» vann til slutt tevlinga med 103 poeng. Gjennom sigeren vart «Disko» det slovenske bidraget i Eurovision Song Contest 2022.

I Eurovision Song Contest 
«Disko» deltok i den fyrste semifinalen i Pala Olimpico i Torino tysdag 10. mai 2022. Der endte han sist blant 17 bidrag, og var dimed ikkje kvalifisert til finalen laurdag 14. mai 2022.

Listeplasseringar

Kjelder 

Denne artikkelen bygger på «Disko (LPS-sang)» frå ,  den 14. desember 2022.  

Slovenske Eurovision Song Contest-songar
Eurovision Song Contest 2022-songar
Slovenskspråklege Eurovision Song Contest-songar
Intelligent Music Project

Intelligent Music Project er ei bulgarsk supergruppe som vart skipa i 2012 av den bulgarske forretningsmannen Milen Vrabevski. Ei rekkje profesjonelle musikarar har vore tilknytta gruppa, og i 2022 representerte bandet Bulgaria i Eurovision Song Contest med songen «Intention».

Historie 
Intelligent Music Project vart skipa av forretningsmannen Milen Vrabevski og har bestått av artistar og songarar som Simon Phillips, John Payne, Carl Sentance, Bobby Rondinelli og Todd Sucherman. Bandet slapp debutalbumet sitt i 2012 og har sidan både turnert og gjeve ut ny musikk. Noverande vokalist i bandet er den chilenske rockesongaren Ronnie Romero.

I november 2021 kunngjorde Bulgarias nasjonale televisjon (BNT) at dei hadde vald Intelligent Music Project til å representere Bulgaria i Eurovision Song Contest 2022 i Torino i Italia. Deira bidrag, «Intention» vart sloppe 5. november 2021, som det fyrste bidraget i 2022-tevlinga til å bli offentleggjort. Bandet enda nest sist i sin semifinale og kvalifiserte seg dimed ikkje til finalen i Eurovision Song Contest 2022. 

Intelligent Music Project bestod vinteren 2022 av vokalist Ronnie Romero, Biser Ivanov, Slavin Slavtsjev, Ivo Stefanov, Dimitǎr Sirakov og Stojan Jankulov. Sistnemnde har tidlegare representert Bulgaria to gongar i Eurovision Song Contest: i 2007 og 2013.

Besetning 
Medlemmar per desember 2022:
 Ronnie Romero – vokal
 Borislav Mudolov-Kosatkata – vokal
 Biser Ivanov – gitar
 Slavin Slavtsjev – støttevokal
 Lina Slavtsjev – søttevokal
 Ivo Stefanov – keyboard 
 Samuil Eftimov – keyboard 
 Dimitǎr Sirakov – bass
 Stojan Jankulov – slagverk

Diskografi

Studioalbum
 2012 – The Power of Mind
 2014 – My Kind o' Lovin'''
 2015 – Touching the Divine 2018 – Sorcery Inside 2020 – Life Motion 2021 – The Creation 2022 – Unconditioned Singlar 
 2020 – «Every Time»
 2020 – «I Know»
 2021 – «Listen»
 2021 – «Sometimes & Yesterdays That Mattered»
 2021 – «Intention»
 2022 – «New Hero»

 Kjelder Denne artikkelen bygger på «Intelligent Music Project» frå ,  den 14. desember 2022.''  

Bulgarske Eurovision Song Contest-deltakarar
Eurovision Song Contest 2022-deltakarar
Intention av Intelligent Music Project

«Intention» (norsk 'intensjon') er ein rockelåt frå 2021 med det bulgarske musikkensemblet Intelligent Music Project. Låten er skriven og produsert av Milen Vrabevski og var det bulgarske bidraget i Eurovision Song Contest 2022 i Torino i Italia.

Om songen  
«Intention» er ein klassisk rockelåt som er skriven av den bulgarske musikaren Milen Vrabevski. Songen vert framført bandet Intelligent Music Project. Ifølgje bandet handlar songen om livets utfordringar, blant anna ei traumatisk ungdomstid. I songen avfinn hovudpersonen seg med den vanskelege oppveksten sin, og får etter kvart ei kjensle av styrke etter å ha vunne over så mykje motgang. Slutten av songen er meir positiv og handlar om intensjonens kraft ved å sleppe fortida og heller sjå framover.

Den bulgarske ålmennkringkasteren BNT valde låten internt til å representere Bulgaria i Eurovision Song Contest 2022 i Torino i Italia. Kunngjeringa vart kjend 25. november 2021, og låten vart sloppen for strøyming og nedlasting 6. desember same år. I Eurovision Song Contest enda «Intention» nest sist i den fyrste semifinalen, og var dimed ikkje kvalifisert til finalen.

Kjelder 

Denne artikkelen bygger på «Intention (Intelligent Music Project-sang)» frå ,  den 14. desember 2022.  

Songar frå 2021
Bulgarske Eurovision Song Contest-songar
Eurovision Song Contest 2022-songar
Engelskspråklege Eurovision Song Contest-songar
Elg i solnedgang

Elg i solnedgang er eit kjent motiv for bilde hengde opp i norske heimar i etterkrigsåra. Det finst fleire variantar av motivet, med bilde av elgar i skogen i solnedgang, dagslys, månelys og anna. Den nyromantiske kunstnaren Christian Skredsvig måla eit kjent måleri kalla Elg i solrenningen. Elles er Gondro Elind opphavsmann til mangfaldiggjorte motiv.

Etter den sterke populariteten i etterkrigstida gjekk motivet av moten på 1960- og 1970-talet. Det blei omtalt som «kitsch» eller «harry», det vil seia banalt, smaklaust eller folkeleg. Seinare har interessa for dei eldre bilda og for sjølve motivet teke seg opp att.

Arne Lie Christensen tok for seg fleire døme på folkeleg kunst i Noreg i boka Elg i solnedgang – et kulturhistorisk blikk på bilder i 2020.

Kjelder 

Norsk kunst

Hjortedyr i kulturen
Månelys

Månelys eller måneskin er sollyset som blir spegla av månen og treff jorda.

Intensitetet til månelyset varierer mykje etter månefase, men sjølv ved fullmåne gjev det typisk berre 0,05–0,1 lux illumination. Til samanlikning gjev sollys på ein overskya dag rundt 1000 lux.

Purkinje-effekten gjer at ein oppfattar blå og grøne fargar betre enn raudt ved låg luminans. Dette gjer at ein ofte oppfattar det svake månelyset som blåleg.

Kultur
Månelys har ei viktig rolle i kulturen. I kunstverk, på film og i litteratur og songtekstar kan det ha ei mystisk eller romantisk tyding. I folketru kan månelyset til dømes vekka opp ein vampyr eller forvandla eit menneske til ein varulv.

Kjelder

Denne artikkelen bygger på «Månljus» frå , og «Moonlight» frå  den 14. desember 2022.  

Lys
Lys
Jezebel av The Rasmus

«Jezebel» er ein song frå 2022 med den finske rockegruppa The Rasmus. Låten vart gjeven ut 18. januar 2022 og er skriven av vokalisten i bandet Lauri Ylönen, saman med den mangeårige produsenten til The Rasmus, Desmond Child. Songen vann songtevlinga Uuden Musiikin Kilpailu, den finske uttakinga til Eurovision Song Contest, og var dimed det finske bidraget til Eurovision Song Contest 2022.

Om songen 
Låtskrivaren Ylönen har forklart at songen «handlar om ei jente som tek det ho vil ha, utan å spørje, som ei fri sjel». Det er også ei hylling til «sterke kvinner, som er stolte over kroppen sin, bestemmer over eigen sensualitet og seksualitet, og som er fast bestemt på å vere likeverdige». Songtittelen viser til Jesabel, ein bibelsk skikkelse som var dronninga av Israel.

The Rasmus hadde lenge hatt planar om å delta i Uuden Musiikin Kilpailu, det finske svaret på Melodi Grand Prix, men gruppa meinte dei ikkje hadde riktig låt. Foran 2022-tevlinga, kom dei i kontakt med den amerikanske musikkprodusenten og musikaren Desmond Child. The Rasmus har tidlegare jobba med Child på 2008-albumet Black Roses, og dei kalla det «rått» å få jobbe saman med han igjen. «Han veit å setje saman ein hitsong», sa bandet ved utgjevinga av songen.

«Jezebel» var ein av deltakarlåtane i Uuden Musiikin Kilpailu 2022, der han vann ein klår siger. Som vinnar av tevlinga vart han det finske bidraget til Eurovision Song Contest 2022 i Torino i Italia. «Jezebel» deltok på og opna den andre semifinalen torsdag 12. mai 2022. Han gjekk til finalen, og vart nummer 21 av 25 med 38 poeng.

Listeplasseringar

Kjelder 

Denne artikkelen bygger på «Jezebel (The Rasmus-sang)» frå ,  den 14. desember 2022.  

Finske Eurovision Song Contest-songar
Eurovision Song Contest 2022-songar
Engelskspråklege Eurovision Song Contest-songar
Lum!x

Luca Michlmayr (), kjend under scenenamnet LUM!X, er ein austerriksk DJ og musikkprodusent. Han er mest kjend for hitane «Monster» (med den italienske DJ-en Gabry Ponte) og «Thunder» (med DJ-ane Ponte og Prezioso), som selde til gull og platina heime i Austerrike, i tillegg til Danmark, Frankrike, Italia, Nederland, Noreg, Polen, Sveits, Sverige og Tyskland. «Thunder» nådde ein femteplass på den norske singllisten hausten 2021 og låg vinteren 2022 fortsatt på topp 20 i Noreg.

Han er også platina-sertifisert i Austerrike for «The Passenger (LaLaLa)», som er eit samarbeid med Ponte, Mokaby og DTE. Han representerte Austerrike i Eurovision Song Contest 2022 saman med Pia Maria og songen «Halo», der dei ikkje klarte å kvalifisere seg til finalen etter ein 15. plass i den fyrste semifinalen.

LUM!X vart i 2021 nominert til ein Amadeus Austrian Music Award i kategorien elektronic/dance, og han mottok ein French Fun Radio DJ Award for beste nykomar.

Kjelder 

Denne artikkelen bygger på «LUM!X» frå ,  den 14. desember 2022.  

Austerrikske musikarar
Austerrikske Eurovision Song Contest-deltakarar
Eurovision Song Contest 2022-deltakarar
Eurovision Song Contest 2022-låtskrivarar
Halo av LUM!X

«Halo» er ein dansepoplåt frå 2022 som vert framført av den austerrikske DJ-en LUM!X og songaren Pia Maria. Songen vart gjeven ut 11. mars 2022 og var det austerrikske bidraget til Eurovision Song Contest 2022 i Torino i Italia.

Om songen 
«Halo» er skriven av den norske låtskrivaren Anders Nilsen saman med Rasmus Flyckt og Sophie Alexandra Tweed-Simmons. Gabriele Ponte og LUM!X har også bidrege noko inn på låtskrivarsida, medan Anders Nilsen og LUM!X har produsert songen. 

LUM!X framfører songen saman med Pia Maria. DJ-en kalla «Halo» for ein comeback-song etter koronaviruspandemien: «No kan vi endeleg feste igjen, besøkje klubbar og ha det moro». Ifølgje Pia Maria handla songen om styrke: «'Halo' gjev meg ein uendeleg mengde styrke. Det er ein av desse songane som får deg til å føle at du kan gjere kva som helst».

Hausten 2021 søkte den austerrikske kringkastaren ORF etter kandidater til å representere Austerrike i Eurovision Song Contest 2022. Kringkastaren kunngjorde 8. februar 2022 at dei hadde vald «Halo» med LUM!X og Pia Maria. 

«Halo» vart fyrst sloppen for strøyming og nedlasting ved midnatt 11. mars 2022, men eit utdrag av songen vart lekka på tenesta Beatport ei veke tidlegare. Songen hadde radiopremiere 11. mars 2022, og ein musikkvideo regissert av Tessa Kadletz kom ut same dag.

«Halo» deltok i den fyrste semifinalen av Eurovision Song Contes tysdag 10. mai 2022. Der blei han nummer 15 av 17, og sidan songen ikkje var blant dei ti beste, kvalifiserte han seg ikkje til finalen laurdag 14. mai.

Listeplasseringar

Kjelder 

Denne artikkelen bygger på «Halo (LUM!X-sang)» frå ,  den 14. desember 2022.  

Austerrikske Eurovision Song Contest-songar
Eurovision Song Contest 2022-songar
Engelskspråklege Eurovision Song Contest-songar